MOJE PRZEZYCIA WE SZKOLE c.d.
Tak, jak zaczlach lazic do szkoly to skonczolo sie moje beztroske zycie. Z pryka Mama wyciepowala mie dycki wczas rano o 7.00. Ktoz to widziol, coby tak wczas budzic biydne dziecko!
No ja, inkszym bajtlom niy szlo lepij.
Przodzi musialach isc umyc gymba i zymby, a potym sie oblykalach i sniodalach. Na sniodanie Mama dycki warzola mi grysek z maslym, cukrym i cimtym. Brrr…jeszcze dzisiej mie czynsie na te wspominynie, a na grysek niy poradza patrzec!
Po sniodaniu oblykalach szkolny fortuch, pukeltasza na pukel, miech z papuciami do folty i…jazda!
Do szkoly niy mialach daleko, bo na tyj samyj ulicy i nawet po tyj samyj stronie co nasza chalpa yno dwa domy dalij, toz Mama niy musiala sie troszczyc, coby mie co niy przejechalo. No i tyz niy bolo tela autow, co dzisiej. Moglach sama tyrac do szkoly i nazod, a na wielkij pauzie lotalach do dom sie czegos napic.
We piyrszy klasie mieli my dziynnie sztyry lekcje, ale potym coroz wiyncy, tak, ze w pionty mieli my juz tyz po siedym – osiym godzin lekcyjnych.
Moja szkola to bola „Szkola Cwiczen przy Studium Nauczycielskim w Gliwicach”. Moj pech! Wolalabych lazic do normalnyj szkoly podstawowyj.
Nasza szkola miala klasy na parterze, a na piyrszym sztoku bolo Studium Nauczycielskie.
Co pora dni mieli my „hospitacja”, to znaczy ze na nasze lekcje przilazioly praktykantki. Niy mialy daleko, yno zlyjzc piyntro nizy. Czasym tako lekcja prowadziola nasza pani a praktykanci sie prziglondali i robiyli se w swoich heftach zapiski, ale czynscij tako lekcja prowadziola praktykantka. Godom Wom, jak ta dziolcha bola nerwowo…
Wyglondalo to tak, ze my siedzieli jak dycki we swoich lawkach, a ze zadku i po bokach na takich dugich lawkach siedzieli praktykanci do kupy ze swoim rechtorym i robiyli se notatki, a jedna stola na miejscu naszyj pani i udowala, ze jest rechtorkom. My byli te „kroliki doswiadczalne”. Nojgorsze bolo to, ze my sie dycki musieli dobrze przigotowac na te lekcje, coby naszyj pani niy narobic ganby.
Jak kerys z bajtlow nazglobiol, to musiol stanonc w koncie gymbom ku scianie a zadkiym do klasy. Niyroz to trwalo aze do pauzy. Ale za to nos niy walyli linijkom po foltach i po zadku tak, jak to robiyli we inkszych szkolach. Niy musieli my tyz klynkac w koncie i czimac rynce do wiyrchu. Ale za to na lekcjach, jak niy trza bolo czytac abo pisac we hefcie, yno pani cosik tlumaczola, to musieli my siedziec z ryncami zalozonymi do zadku na plecach. To tak sie rechtory zabezpieczali, coby my niy wyrobiali i niy ciepali kulkami z papioru, abo niy grali we statki yno dowali pozor na lekcji. A to bolo take nudne…
Roz na jednyj takij lekcji we pionty klasie mialach pecha, bo czytalach se pod lawkom ksionzka Karola Maya „Winnetou”. No i dopadli mie! Ksionzka skasowano, rechtor mi jom zabrol i jeszcze kozol mi powtorzac to, o czym godol. Moj pech! Bo skond jo mialach wiedziec, o czym rechtor godol, jak jo myslami bolach na prerii, rajtowalach na koniu do kupy z Winnetou i Old Schatterhandym, szczylalach z flinty do niedzwiedzia Grizzli i wszystke Indianery boly mojimi przijocielami ?
Ale nojgorsze bolo to, ze jeszcze niy skonczolach czytac ksionzki i niy wiedzialach, co bolo dalij. Szesc tydni laziolach za tym nauczycielym i prosiolach go, coby mi dol ta ksionzka nazod. Bez te szesc tydni chyba colko szkola przeczytala ta ksionzka, bo dostalach jom nazod fest zniszczono i zmarnowano. To bolo swinstwo, bo jo bardzo szanuja i dbom o ksionzki – to som przeca moje przijociele!
Ale jo bolach dycki grzeczno, niy zglobiolach, niy pyskowalach, i z zachowania mialach na kozdyj cynzurze piontka. Moja Mama niy musiala lotac do szkoly tak, jak niykere matki, szczegolnie od chopcow, bo byli frech.
Do dzisiej mom ksionzki – nagrody, kere przi cynzurze dostowalach ze wpisym: „za wzorowe zachowanie”.
Na jednym obrozku stoja z kolezankami i kolegami na schodach przed zadbanom szkolom 50 lot tymu, a na drugim mozecie obejrzec, jak teraz wyglondo „moja” szkola.
Barbara Matusiewicz
pol_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn sot_Latn